തിരുവനന്തപുരം കോര്പ്പറേഷനിലെ നികുതി തട്ടിപ്പ് ഒളിവിലായിരുന്ന മുഖ്യപ്രതി പിടിയില് തിരുവനന്തപുരം കോര്പ്പറേഷനിലെ നികുതി തട്ടിപ്പില് കേസിലെ മുഖ്യപ്രതി അറസ്റ്റില്. ഒളിവിലായിരുന്ന മുഖ്യപ്രതി എസ് ശാന്തിയെ പൊലീസ് അറസ്റ്റ് ചെയ്തു. ഫോര്ട്ട് അസിസ്റ്റന്റ് കമീഷണറുടെ നേതൃത്വത്തിലുള്ള സംഘമാണ് അറസ്റ്റ് ചെയ്തത്. ഇവരെ പ്രതിപ്പട്ടികയില് ചേര്ത്തതിനു പിന്നാലെ ഒളിവില് പോവുകയായിരുന്നു. ഇവര് നേരത്തേ മുന്കൂര് ജാമ്യാപേക്ഷ നല്കിയെങ്കിലും കോടതി തള്ളിയിരുന്നു. നികുതിവെട്ടിപ്പില് എസ് ശാന്തി അടക്കം ഏഴ് ഉദ്യോഗസ്ഥരെ കോര്പ്പറേഷന് സസ്പെന്റ് ചെയ്തിരുന്നു. തിരുവനന്തപുരം കോര്പറേഷനിലെ നേമം, ശ്രീകാര്യം, ആറ്റിപ്ര സോണുകളിലാണ് വന് നികുതി വെട്ടിപ്പ് നടന്നത്. നേമത്തെ വന് വെട്ടിപ്പ് കൂടാതെ ശ്രീകാര്യത്ത് 5 ലക്ഷവും ആറ്റിപ്രയില് 2 ലക്ഷം രൂപയും ഉദ്യോഗസ്ഥരുടെ നേതൃത്വത്തില് തട്ടിയെടുത്തതായി കണ്ടെത്തിയിരുന്നു. കേസിലെ ഒന്നാം പ്രതിയും നേമം സോണല് ഓഫീസിലെ ക്യാഷറുമായ സുനിത, ശ്രീകാര്യം സോണല് ഓഫീസിലെ അറ്റന്ഡന്റ് ബിജു എന്നിവരെ അറസ്റ്റ് ചെയ്തിരുന്നു.